The Long Run av Eagles

The Long Run er det sjette studioalbumet til det amerikanske rockebandet Eagles. Det kom ut i 1979 på Asylum. Det var det første Eagles-albumet utan den opphavlege medlemmen Randy Meisner, som vart erstatta av Timothy B. Schmit. Dette var det siste studioalbumet deira før Long Road Out of Eden i 2007. Det var òg det siste studioalbumet for Asylum Records.

Då det kom ut i september 1979 gjekk det rett inn på andreplassen på Billboard-lista i USA og nådde toppen av lista ei veke seinare, då dei skauv Led Zeppelin sitt In Through the Out Door ned frå toppen. Det var den siste førsteplassen deira i 1970-åra, og låg på toppen i åtte veker. The Long Run har seld meir enn sju millionar eksemplar i USA.

Det vart gjeve ut tre singlar frå albumet som alle nådde topp 10 på singellista. Desse var «Heartache Tonight», som nådde toppen av lista, tittelsporet og balladen «I Can't Tell You Why». Singlane nådde høvesvis 1., 8. og 8. plassen på lista. Bandet vann òg Grammy-prisen for «Heartache Tonight». Med på albumet var òg «In the City», ein song som vart først vart spelt inn av gitaristen Joe Walsh for filmen The Warriors. «The Sad Cafe» (om bandet sine opplevingar ved The Troubadour i Los Angeles) og «Those Shoes» vart òg mykje spelt på radio.

Mottaking
AllMusic skreiv om albumet at «oppfølgjaren til det ekstremt suksessrike og kritikarroste Hotel California var særs skuffande, sjølv om det selde fleire millionar eksemplar og gav dei tre hitsinglar» og la til «utruleg nok var visstnok The Long Run planlagt som eit dobbeltalbum, før det vart korta ned til ei plate. Om dette var dei beste songane, korleis høyrtes då resten ut?»http://www.allmusic.com/album/the-long-run-mw0000650104

Innhald

Medverkande
 Don Felder – vokal, gitarar, talkbox, orgel
 Glenn Frey – vokal, gitarar, synthesizer, klaverinstrument
 Don Henley – vokal, trommer, perkusjon
 Timothy B. Schmit – vokal, bassgitar
 Joe Walsh – vokal, elektrisk gitarar, slidegitar, talkbox, klaverinstrument

Andre medverkande
 Jimmy Buffett – korvokal på «The Greeks Don't Want No Freaks»
 The Monstertones – korvokal
 David Sanborn – altsaksofon på «The Sad Café»
 Bob Seger – korvokal «Heartache Tonight» (ikkje omtalt på plateomslaget)

Produksjon
Produsent: Bill Szymczyk, the Eagles
Lydteknikarar: Ed Mashal, Bill Szymczyk
Assisterande lydteknikarar: David Crowther, Mark Curry, Bob Stringer, Bob Winder
Mastering og remastering: Ted Jensen
Kunstnarisk leiing: Kosh
Design: Kosh
Fotografi: Jim Shea

Lister
Liste (1979–80)PlasseringAustralia (Kent Music Report)1Canada (RPM)1Frankrike (SNEP)2Italia 13Japan (Oricon) 1US Billboard 2001

Årslister
Liste (1979)PlasseringAustralia 25Canada32Frankrike65Italia39Japan41Liste (1980)PlasseringAustralia30Canada6US Billboard Pop Album2

Kjelder

Denne artikkelen bygger på «The Long Run (album)» frå ,  den 17. oktober 2015. 
 oppgav desse kjeldene:

Kategori:Eagles-album
Kategori:Musikkalbum frå 1979
Kategori:Elektra Records-album
Kategori:Asylum Records-album
Kategori:Album produserte av Bill Szymczyk
Kategori:Plateomslag av John Kosh